לא ציינת מאיזו סיבה עבר החבר שלך את כריתת האשך הימני, וכן מהו תפקוד האשך השמאלי. אם היה מדובר בתהליך ממאיר, יתכן שגם האשך השמאלי אינו מתפקד. בכל מקרה, לא צריכה להיות בעיה מבחינת הפוריות, מכיוון שהוא ביצע הקפאת זרע, ויוכל להשתמש בו בכל עת. אם התכוונת לאפשרות שלא יצטרך להשתמש בזרע המוקפא, זה ייתכן, אך שוב, לא ציינת מהו תפקוד האשך ולא פירטת מהן הבדיקות התקופתיות שהוא עובר ואם הן כוללות ספירת זרע. התייעצו עם האורולוג העוקב אחר החבר שלך, אני מניחה שהוא ייתן לך תשובות מדויקות יותר מכיוון שהוא מכיר את העבר הרפואי שלו. שיהיה בהצלחה, ד"ר קרן גלרון - אינפומד